section_heading: Crteži
paragraph_text: Značajno mjesto u Generalićevu opusu zauzimaju crteži. Važnost tih djela proizlazi iz nekoliko činjenica. Vladimir Crnković navodi da je „umjetnik svoju likovnu djelatnost započeo crtežima“, da je „crtež osnovni konstitutivni dio svake njegove slike i, naposljetku, da je on u crtežima, kao samostalnoj disciplini, stvorio niz značajnih djela.“Crnković, V. Ivan Generalić – Crteži, monografija, Centar za kulturu, Muzej, Koprivnica, Galerije grada Zagreba, Galerija primitivne umjetnosti, Zagreb, 1984., str. 11, 73 Crteži Ivana Generalića od velike su i povijesne i teoretske važnosti jer su to prvi primjeri naive na prostorima Hrvatske i cijele onodobne Jugoslavije.